04/04/2013 | Administración LocalMunicipal
Fene
Secretaría
Bases de selección e convocatoria para a creación dunha lista de aspirantes para a cobertura dunha praza de funcionario interino do Concello de Fene. Técnico de Xestión Financeira e Recadación

Por resolución de alcaldía nº 324/2013 do 21 de marzo do 2012 adoptouse o seguinte acordo: PRIMEIRO.- Convocar o proceso selectivo para a creación dunha lista de aspirantes para a cobertura dunha praza de funcionario interino do Concello de Fene, Grupo: A; Subgrupo: A2; Escala: Administración Xeral; Subescala: Xestión; denominación: Técnico de Xestión Financeira e Recadación, mediante o sistema de concurso-oposición libre. O prazo de presentación de solicitudes de participación será de 5 días hábiles contados a partir do seguinte ó da publicación das bases de selección no Boletín Oficial da Provincia. SEGUNDO.- Aprobar as bases reguladoras da convocatoria de selección nos termos seguintes: 1. O obxecto desta convocatoria é a creación dunha lista de aspirantes a funcionario interino, grupo: A; subgrupo: A2; escala: Administración Xeral; subescala: Xestión; denominación: Técnico de Xestión Financeira e Recadación, para cubrir as baixas por incapacidade laboral temporal da Técnico de Xestión Financeira e Recadación deste Concello que previsiblemente vaian a durar mais de dúas semanas e sempre previa apreciación da súa necesidade urxente e inaprazable por parte da Corporación Local. As funcións a desenvolver serán, en termos xenéricos, as seguintes: - Asumir a asistencia directa en tódalas actuacións que legalmente se lle recoñecen á Tesourería e Intervención e que formen parte das competencias asumidas polo Departamento. - Prestar asistencia técnico-administrativa na tramitación dos expedientes propios do Departamento. - Realizar labores de execución, instrución e coordinación xeral das diferentes actividades e do persoal do Departamento, baixo a supervisión directa da Intervención e Tesourería. - Calquera función, propia da súa capacitación profesional, e vinculada co eido competencial no que se integra.2. De conformidade co artigo 50 da Lei 30/1992 do Réxime Xurídico das Administracións Públicas e o Procedemento Administrativo Común, e en coherencia coa necesidade urxente que pretende cubrirse, o procedemento tramítase de urxencia.3. A cobertura da praza por funcionario interino motívase pola substitución transitoria da súa titular, artigo 10.1. b) da Lei 7/2007 do Estatuto Básico do Empregado Público (EBEP en adiante). O aspirante que, tralo remate do proceso selectivo, obteña a maior puntuación será nomeado funcionario interino no momento no que a Técnico de Xestión Financeira e Recadación deste Concello se encontre na situación de baixa por incapacidade laboral temporal e se estime que previsiblemente poida durar mais de dúas semanas. Ademais, o nomeamento estará sempre suxeito á previa apreciación por parte da Corporación Local da necesidade urxente e inaprazable que pretende cubrirse e ó previo informe da existencia de crédito adecuado e suficiente pola Intervención Municipal. O funcionario interino cesará automaticamente cando a praza sexa cuberta pola funcionaria de carreira substituída, polas causas previstas no artigo 63 do EBEP ou cando a corporación considere que cesaron as necesidades urxentes e inaprazables que motivaron a súa cobertura interina. Segundo o artigo 10.2 do EBEP, a selección de funcionarios interinos realizarase mediante procedementos áxiles que respectarán en todo caso os principios de igualdade, mérito, capacidade e publicidade. As probas selectivas realizaranse polo sistema de concurso-oposición libre. De acordo cos principios de igualdade, eficacia, eficiencia, adecuación do candidato co perfil do posto a desempeñar, estas bases teñen por obxecto crear unha bolsa de aspirantes a funcionario interino en relación coa praza de Técnico de Xestión Financeira e Recadación deste Concello e cun horizonte temporal de tres anos a contar dende a publicación das presentes bases no Boletín Oficial da Provincia. A estes efectos, na acta da derradeira sesión das probas selectivas sinalarase que aspirante superou o concurso-oposición e incluirase unha lista dos/as aspirantes que obtiveron na fase de oposición mais de 5 puntos. Os aspirantes contidos en dita lista serán nomeados por orde de puntuación para os supostos de renuncia ou outra causa que impida, ó aspirante que superou o concurso-oposición, desenvolver o posto a cubrir nas situacións de incapacidade laboral temporal da titular da praza. Unha vez se produza o cese, como funcionario interino, do aspirante que superou o concurso-oposición, dito aspirante volverá a ocupar o primeiro lugar para futuros nomeamentos de funcionario interino da praza de Técnico de Xestión Financeira e Recadación deste Concello, sen prexuízo de ter en conta o disposto na base oitava.1. Serán requisitos mínimos dos aspirantes a esta selección de persoal: - Ter a nacionalidade española, sen prexuízo do disposto no artigo 57 do EBEP. - Posuír a capacidade funcional para o desempeño das tarefas. - Ter cumpridos dezaseis anos e non exceder, se é o caso, da idade máxima de xubilación forzosa. - Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. - Posuír unha diplomatura ou título de enxeñeiro técnico, arquitecto técnico ou equivalente.2. Os anteriores requisitos deberanse reunir con referencia ó último día de prazo de presentación das solicitudes. As solicitudes para tomar parte nas probas selectivas presentarse conforme ó modelo que figura no ANEXO II e dirixiranse ó Alcalde da Corporación expresando que reúnen tódolos requisitos esixidos na base anterior. Presentaranse no Rexistro Xeral do Concello, podendo presentarse tamén conforme ó sinalado no artigo 38.4 da Lei 30/1992 de 26 de novembro. O prazo de presentación de solicitudes de participación será de 5 días hábiles contados a partir do seguinte ó da publicación das presentes bases no Boletín Oficial da Provincia. Á instancia, conforme ó modelo que figura no ANEXO II, acompañarase inescusablemente da seguinte documentación: - Copia compulsada do Documento Nacional de Identidade, ou pasaporte. - Copia compulsada do título que acredita como requisito mínimo para acceder ó proceso selectivo. - Documentos que acrediten os méritos alegados para a fase de concurso conforme á base sétima. Os méritos profesionais deberán acreditarse con copia cotexada dos contratos de traballo e co informe da vida laboral ou, no caso de administracións públicas, certificado expedido polo fedatario público da administración e copia cotexada do contrato e/ou nomeamento. - De ser o caso, copia compulsada do CELGA 4 ou equivalente, co que quedarán exentos do exame de galego. Finalizado o prazo de presentación de instancias, o Alcalde, no prazo máximo de 5 días e mediante resolución, aprobará a lista provisional de admitidos e excluídos que será exposta no taboleiro de edictos do Concello e publicada na páxina web do Concello, relacionándose os aspirantes excluídos con indicación da causa da súa exclusión. Os aspirantes disporán dun prazo de 5 días hábiles para a subsanación, no seu caso, das deficiencias que se sinalen. Estas subsanacións serán aceptadas ou rexeitadas na resolución que aprobe a lista definitiva, que se publicará no taboleiro de edictos e na que incluirase a composición do tribunal e o lugar, a data e a hora de realización do primeiro exercicio. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o Órgano que ditou o acto, ou directamente recurso de contencioso-administrativo no prazo de dous meses, ante a Xurisdición Contenciosa-Administrativa, contados a partir do seguinte ó da publicación no taboleiro de edictos e na páxina web do Concello. O resto das resolucións serán expostas no taboleiro de edictos e publicadas na páxina web do Concello.1. O tribunal cualificador designado pola Alcaldía (en virtude do artigo 21.1. g) de 7/1985 de 2 de Abril reguladora das Bases do Réxime Local), e en base ó establecido por Lei 7/2007 de 12 de abril, Estatuto Básico do Empregado Público, estará integrado polos seguintes membros: - Presidenta/e (titular e suplente): Unha/un funcionaria/o con habilitación de carácter estatal ou funcionaria/o de carreira con titulación igual ou superior á esixida para o ingreso designado polo alcalde. - Vogais (titulares e suplentes): Tres funcionarias/os de carreira con titulación igual ou superior á esixida para o ingreso, designado polo alcalde. - Secretaria/o (titular e suplente): Secretaria do Concello de Fene ou persoa que legalmente lle substitúa.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 28.2 de Lei 30/1992 de réxime xurídico das administracións públicas. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal non poderá declarar que superaron as probas un número superior de aspirantes ó da praza convocada, aínda que co resto de solicitantes non seleccionados pero que figuren como aprobados se establecerá unha orde para cubrir as posibles vacantes que puideran producirse, so válido para a presente convocatoria.6.- O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.7.- Os membros concorrentes ás sesións do Tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002 sobre indemnizacións por razóns de servizo. A selección realizarase de conformidade co previsto nas presentes bases polo sistema de concurso-oposición cos candidatos que no prazo establecido presentaran a súa documentación, tendo en conta que a fase de concurso de méritos será valorado en segundo lugar, e so no caso dos aspirantes que superaron a fase de oposición. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos debidamente xustificados e apreciados discrecionalmente polo tribunal. Os aspirantes deberán acreditar a súa personalidade coa exhibición do documento nacional de identidade. O tribunal publicará os sucesivos anuncios de celebración do segundo exercicio (galego) no Taboleiro de edictos e na páxina web do Concello. A cualificación do exercicio, así como do resultado dos méritos alegados farase pública mediante a publicación da correspondente acta do Tribunal no Taboleiro de Edictos e e na páxina web do Concello. A puntuación definitiva estará determinada pola suma das puntuacións obtidas na fase de oposición, dos aspirantes que a superen, e na fase de concurso. A oposición constará de dous exercicios, de carácter obrigatorio e eliminatorio. Primeiro exercicio.- Exercicio práctico, consistente na redacción de informe/es con proposta de resolución, durante un tempo máximo de 3 horas, sobre un ou varios supostos prácticos que proporá o Tribunal inmediatamente antes do comezo do exercicio. Os supostos formulados polo Tribunal versarán sobre o contido das materias comprendidas no temario de ANEXO I. Puntuarase cun máximo de 10 puntos, quedando eliminados aqueles que non obteñan un mínimo de 5 puntos. Segundo exercicio. - Consistirá na tradución sen dicionario dun texto proposto previamente polo tribunal, de castelán ó galego, nun tempo máximo de vinte minutos. Este exercicio será cualificado de apto ou non apto. Será non apto aquel exercicio que teña mais de catro faltas por cada 50 palabras. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 4 ou equivalente. - Por acreditar experiencia laboral na administración local como funcionario do grupo A, adscritos ós servizos económicos (Intervención, Tesourería ou similares). (max.3 ptos): 0,12 ptos/mes - Por acreditar formación académica. Unicamente serán valorados aqueles méritos formativos realizados por centros homologados, colexios profesionais, sindicatos, Administracións Públicas e similares acreditados oficialmente. Non serán tidos en conta aqueles cursos nos que non figure o número de horas lectivas ou teñan unha duración inferior a 20 horas. * Por formación relacionada directamente coas funcións e competencias profesionais propias do posto convocado: 0,10 puntos por cada 20 horas acumuladas ata un máximo de 2 puntos. * Por formación relacionada coa administración pública: 0,05 puntos por cada 20 horas acumuladas ata un máximo de 1 puntos. A proposta do tribunal cualificador será publicada no taboleiro de edictos e na páxina web do Concello. A proposta elevarase á Alcaldía para que, cando proceda conforme á base segunda, dite a resolución de nomeamento do funcionario interino e de requirimento para que proceda a tomar posesión no prazo improrrogable de cinco días hábiles desde a publicación da resolución na páxina web do Concello (sen prexuízo da posibilidade de comunicar tamén dita circunstancia por vía telefónica ou por correo electrónico) e debendo achegar, con carácter previo, certificado médico acreditativo do requisito esixido na base 4.1. A resolución do nomeamento, e a posterior toma de posesión, unicamente producirase cando a Técnico de Xestión Financeira e Recadación deste Concello se encontre na situación de baixa por incapacidade laboral temporal durante, previsiblemente, mais de dúas semanas e sempre previa apreciación da súa necesidade urxente e inaprazable por parte da Corporación Local e previo informe da existencia de crédito adecuado e suficiente pola Intervención Municipal. Se no prazo indicado, o aspirante que superou o concurso-oposición obxecto das presentes bases, non presenta a documentación requirida, o resultado do recoñecemento médico fose “non apto” ou non toma posesión da praza de funcionario interino, quedará sen efecto o nomeamento realizado pasando a nomearse ó primeiro da lista de aspirantes creada conforme ó disposto na base terceira. Neste caso, o aspirante ó que se deixou sen efecto o seu nomeamento pasará a ocupar o último lugar da lista de aspirantes creada, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado), en cuxo caso volverá ocupar o primeiro lugar para futuros nomeamentos de funcionario interino da praza de Técnico de Xestión Financeira e Recadación deste Concello. O Tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo ó non previsto nestas bases. A presente convocatoria, as súas bases e tódolos actos administrativos que dá mesma se deriven e das actuacións do tribunal, poderán ser impugnados polos interesados no caso e na forma dispostos na Lei 30/1992, do 26 de novembro, de réxime xurídico das administracións públicas e de procedemento administrativo común.1. A Constitución española de 1.978: proceso de elaboración. Estrutura e principios xerais. O Estado Social e Democrático de Dereito. A reforma da Constitución. Valores superiores do ordenamento constitucional. Os principios fundamentais da Constitución. A soberanía. A división de poderes. A representación política. A participación política.2. Dereitos fundamentais e liberdades públicas. Garantías legais, xurisdicionais e institucionais. A suspensión dos dereitos e liberdades. El Defensor do Pobo. O Tribunal Constitucional.3. A organización territorial do Estado na Constitución española. O Estado autonómico. A autonomía das nacionalidades e rexións. A autonomía local na Constitución e a súa garantía institucional.4. O proceso de integración europea: das Comunidades Europeas á Unión Europea. Os tratados constitutivos e as súas modificacións. O Comité das Rexións. A Asamblea das Rexións de Europa. A unión económica e monetaria. A unión aduaneira. Libre circulación de persoas e mercadorías. O Ordenamento xurídico comunitario. Fontes: regulamentos, directivas e decisións.5. O Estatuto de autonomía de Galicia: estrutura e contido. A reforma do Estatuto de autonomía: supostos de reforma e procedementos. As institucións de autogoberno de Galicia: descrición. Sede. O Parlamento de Galicia: carácter e funcións. Composición e funcionamento do Parlamento. O Pleno e as comisións: clases. A Deputación permanente: funcións. Réxime de sesións. Adopción de acordos.6. O réxime local español: Significado e evolución histórica. A administración local na Constitución. A Carta Europea de Autonomía Local. A garantía institucional da autonomía local. Clases de entidades locais.7. O municipio: concepto, elementos e competencias. Competencias propias, compartidas e delegadas. Os servizos mínimos. A reserva de servizos.8. A organización municipal. Órganos necesarios e órganos complementarios. O Pleno. O Alcalde. Os tenentes de Alcalde. A Xunta de Goberno Local. Competencias de cada un deles. A participación dos veciños na xestión municipal. Rexímenes especiais.9. O funcionamento dos órganos colexiados locais. Convocatoria e orde do día. Requisitos de constitución. Votacións. Actas e certificados de acordos.10. A potestade regulamentaria local. Ordenanzas e Regulamentos. Definición. Clases. Procedemento de elaboración e aprobación. Os bandos.11. As fontes do dereito administrativo. A constitución. A Lei. Disposicións do Goberno con forza de Lei: Decretos-Leis e Decretos Lexislativos. O Regulamento: concepto, caracteres e clases. Límites dos Regulamentos. Regulamentos ilegais.12. A Administración pública no ordenamento español. A personalidade xurídica da administración pública. Clases de administracións públicas. Principios de actuación da Administración Pública: eficacia, xerarquía, descentralización, desconcentración e coordinación.13. O acto administrativo. Concepto, clases e elementos. A eficacia dos actos administrativos. O principio de autotutela declarativa. A notificación: contido, prazo e práctica. A publicación.14. O procedemento administrativo: concepto e clases. Os principios xerais do procedemento administrativo. As normas reguladoras. Dimensión temporal do procedemento administrativo: días hábiles e cómputo de prazos. A recepción e rexistro de documentos.15. Fases do procedemento administrativo xeral. Especial incidencia sobre as diferentes maneiras de terminación do mesmo. O silencio administrativo.16. A invalidez do acto administrativo. Actos supostos de nulidade de pleno dereito e de anulabilidade. O principio de conservación do acto administrativo. A revisión de actos e disposicións pola propia Administración. A acción de nulidade, procedemento, límites. Efectos. A declaración de lesividade. A revocación de actos. A rectificación de erros materiais e de feito.17. Os recursos administrativos: concepto e clases. As reclamacións previas ao exercicio de accións civís e laborais.18. Os contratos das administracións públicas. Normativa reguladora.19. Réxime xurídico dos contratos das administracións públicas: administrativos típicos, especiais e privados. Requisitos dos contratos da Administración contratante: Entes incluídos e excluídos do ámbito da Lei de Contratos. O órgano de contratación: Especial referencia á administración local. O contratista: Capacidade, solvencia, prohibicións, clasificación.20. O Dereito Financeiro: Concepto e contido. A Facenda pública na Constitución. As fontes do Dereito Financeiro. O Dereito Orzamentario: concepto e contido. Principios orzamentarios.21. Os tributos: concepto, natureza e clases. A Lei Xeral Tributaria: estrutura. Disposicións xerais do ordenamento tributario: principios xerais: especial referencia ós contados na Constitución. Normas tributarias.22. O sistema tributario español. Armonización fiscal comunitaria. Especial referencia aos impostos sobre a renda e sobre o valor engadido.23. Os tributos: Concepto, fins e clases. A relación xurídico-tributaria. As obrigas tributarias. Os dereitos e garantías dos obrigados tributarios. Feito impoñible. Non suxeición e exención. Devengo. Prescrición.24. Os obrigados tributarios, clases, sucesores, responsables solidarios e subsidiarios. A capacidade de obrar. Representación. Domicilio fiscal. A declaración censal. O deber de expedir en entregar factura de empresarios e profesionais.25. Base impoñible: concepto, clases e métodos de determinación. Base liquidable. Tipo de gravame: concepto e clases:. A débeda tributaria: concepto e compoñentes da mesma.26. Procedemento de xestión tributaria. A liquidación. A declaración tributaria. A consulta tributaria. A proba. Notificacións.27. A extinción da obriga tributaria. O pago: Requisitos, medios e efectos. A imputación de pagos. Outras formas de extinción: Prescrición. Compensación. Condonación. Insolvencia.28. A recadación. Órganos de recadación. A delegación da recadación municipal noutras entidades locais. A colaboración en materia de recadación.29. Procedemento de recadación en período voluntario. Especial referencia á recadación dos tributos de retribución periódica e cobramento por recibo. Aprazamento e fraccionamento.30. Procedemento de recadación en período executivo. Procedemento de constrinximento. Carácter do Procedemento. Iniciación. Embargo de bens e dereitos. Enaxenación. Remate do procedemento. Tercerías. Procedemento fronte a responsables e sucesores.31. O orzamento xeral das Entidades Locais: Concepto e contido. As bases de execución do orzamento. A elaboración e aprobación do orzamento xeral. A prórroga orzamentaria.32. A estrutura dos Orzamentos das Entidades Locais: A Orde EHA/3565/2008 de Clasificación por programas, económica e orgánica.33. Os créditos do orzamento de gastos: Delimitación. Situación. Aplicación orzamentaria. Niveis de vinculación xurídica.34. As modificacións de crédito: Clases. Concepto. financiamento. Tramitación.35. A execución do orzamento de gastos e de ingresos. Fases. Os pagos a xustificar. Os anticipos de caixa fixa. Os gastos de carácter plurianual. A tramitación anticipada de gastos.36. Os proxectos de gasto. Os gastos con financiamento afectado. As desviacións de financiamento: Concepto, cálculo e incidencia nas magnitudes resultantes da liquidación.37. A liquidación do orzamento. Tramitación. Os remanentes de crédito. O resultado orzamentario. O remanente de tesourería. Remanente de tesourería para gastos con financiación afectada. Remanente de tesourería para gastos xerais.38. A tesourería das entidades locais. Réxime xurídico. O principio de unidade de caixa. Funcións da tesourería. Organización e situación dos fondos. A realización dos pagos. O estado de conciliación.39. A planificación financeira. O plan de disposición de fondos. A rentabilización dos excedentes de tesourería. O risco de tipos de interese nas operacións financeiras.40. O sistema de contabilidade da Administración Local: Normativa reguladora, rexímenes contables. Especial análise do modelo normal. Documentos e libros contables.41. A conta xeral das Entidades Locais. Os estados e contas anuais e anexos da Entidade Local e os seus organismos autónomos: Contido e xustificación. As contas das sociedades mercantís. Tramitación da Conta Xeral.42. O control interno da actividade económico-financeira das entidades locais e dos seus entes dependentes. A función interventora: Ámbito subxectivo. Ámbito obxectivo e modalidades. Os reparos. Os controles financeiros de eficacia e eficiencia.43. O control externo da actividade económico-financeira. A fiscalización das entidades locais polo tribunal de contas e os órganos de control das Comunidades Autónomas.44. Os recursos das Facendas Locais. Recursos dos Municipios. Recursos das Provincias. Recursos de outras entidades locais. Os ingresos de dereito privado. As subvencións e outros ingresos de dereito público.45. Participación dos Municipios e Provincias nos tributos do Estado e das Comunidades Autónomas. Cooperación do Estado e das Comunidades Autónomas nas inversións das Entidades Locais. Os fondos da Unión europea para Entidades Locais.46. O Crédito Local. Clases de operacións de crédito. Natureza xurídica dos contratos. Tramitación. As operacións de crédito a medio e longo prazo. Finalidade. Duración. Competencia. Límites e requisitos. Concesión de avales polas Entidades Locais.47. Os tributos locais: Principios. A potestade regulamentaria das entidades locais en materia tributaria: Contido das ordenanzas fiscais. Tramitación e réxime de impugnación dos actos de imposición e ordenación dos tributos.48. A xestión, inspección e recadación dos recursos locais. A revisión en vía administrativa. Xestión e recadación de recursos por conta de outros entes públicos.49. O Imposto sobre Bens Inmobles. Natureza. Feito Impoñible. Suxeito Pasivo. Exencións e bonificacións. Base Impoñible. Base Liquidable. Cota. Devengo. Período Impositivo. Xestión Catastral. Xestión Tributaria. Inspección Catastral.50. O Imposto sobre Actividades Económicas. Natureza. Feito Impoñible. Suxeito Pasivo. Exencións. Cota: Tarifas. Devengo e período impositivo. Xestión censal. Xestión tributaria. Inspección Censal.51. O Imposto sobre Vehículos de Tracción Mecánica. Natureza. Feito Impoñible. Suxeito Pasivo. Base Impoñible. Cota. Devengo. Xestión.52. O Imposto sobre Construcións, Instalacións e Obras. Natureza. Feito Impoñible. Suxeito Pasivo. Base Impoñible. Cota. Devengo. Xestión.53. O Imposto sobre o Incremento do Valor dos Terreos de Natureza Urbana. Natureza. Feito Impoñible. Suxeito Pasivo. Base Impoñible. Cota. Devengo. Xestión.54. As taxas e prezos públicos: Réxime xurídico. As taxas. Concepto. Feito Impoñible. Suxeito Pasivo. Devengo. Base Impoñible. Tipo de gravame. Débeda tributaria. Os prezos públicos. Concepto. Obrigados ao pago. Contía. Devengo.55. As contribucións especiais. Concepto. Criterios de reparto. Anticipo e aprazamento de cotas. Colaboración Cidadá. Cotas de urbanización.56. A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións. Infraccións e sancións en materia de subvencións.57. O persoal ó servizo das corporacións locais: Clases e réxime xurídico. A función pública local: Clases de funcionarios locais. Os instrumentos de ordenación de persoal: Plantillas e relacións de postos de traballo. Os instrumentos reguladores dos recursos humanos: Oferta de emprego, plans de emprego e outros sistemas de racionalización.58. O acceso ós empregos locais, principios reguladores. Requisitos. Sistemas selectivos. A extinción da condición de empregado público. O réxime de provisión de postos de traballo. As situacións administrativas dos funcionarios locais.59. Dereitos dos funcionarios públicos. Retribucións. Licencias e permisos. Dereitos sindicais e de representación. Deberes dos funcionarios públicos. Responsabilidade. Incompatibilidade. Réxime disciplinario.60. Persoal laboral: Réxime xurídico. Tipos de contratos laborais. Extinción da relación laboral.61. Seguridade Social. Cotización e recadación. Acción protectora. Prestacións. D/Dona__________________________ con data de nacemento _______________________ con DNI nº____________ e con domicilio en ______________________________________ (teléfono ___________; correo electrónico _________________________) ante o Sr. Alcalde-Presidente do Concello de Fene, COMPARECE e DI: a) Que coñece e acepta as bases que van a rexer a creación dunha lista de aspirantes para a cobertura dunha praza de funcionario interino do Concello de Fene, grupo: A; subgrupo: A2; escala: Administración Xeral; subescala: Xestión; denominación: Técnico de Xestión Financeira e Recadación, mediante o sistema de concurso oposición libre. b) Que desexa ser admitido ás probas selectivas convocadas. c) Que reúne todos e cada un dos requisitos establecidos nas bases da convocatoria, e que aporta a documentación esixida para ó efecto (orixinais ou copias debidamente compulsadas) d) Que adxunta á presente: - Copia compulsada do DNI. - Fotocopia compulsada do título de ______________________________________________ - Fotocopia compulsada acreditativa de posuír o CELGA 4 ou título equivalente (só para aqueles aspirantes que desexen acreditar de estar exentos da proba de lingua galega) - Relación dos seguintes documentos ós efectos da súa valoración na fase de concurso, 1.2. 3. Por todo o exposto, SOLICITA que se teña por presentada esta solicitude e sexa admitido ás probas selectivas para a creación dunha lista de aspirantes para a cobertura dunha praza de funcionario interino do Concello de Fene, grupo: A; subgrupo: A2; escala: Administración Xeral; subescala: Xestión; denominación: Técnico de Xestión Financeira e Recadación, mediante o sistema de concurso oposición libre. En__________, __ de ________________ de 20__ Asdo.: ________________________ ALCALDE-PRESIDENTE DO CONCELLO DE FENE” En Fene a 22 de marzo do 2013 O Alcalde Gumersindo P. Galego Feal